19.04.2007 11:46   Praegu Tallinna maa-ameti juhina töötava Võrgu valdkondadeks saavad linnavara, omandi- ja maareform ning elamumajandus ning talle hakkavad alluma elamumajandusamet ning maa-amet, teatas Keskerakond.    Praeguse  Tallinna linnavolikogu liikme Boroditši valdkondadeks saavad kommunaalmajandus, infrastruktuuride rajamine, teedeehitus, -remont ja -hooldus, vee- ja küttemajandus, side, keskkonnakaitse, haljastus, jäätmekäitluse korraldamine, riigikaitse ja kriisireguleerimine ning talle alluvad struktuuriüksused on keskkonnaamet ja kommunaalamet    Lisaks otsustas erakonna Tallinna nõukogu, et seni linnavara, omandi- ja maareformi küsimustega tegelenud abilinnapea Aasa uuteks vastutusaladeks saavad  linnaplaneerimine ja arhitektuur, ehitusjärelevalve ning linnavolikogu poolt vastu võetud eeskirjade täitmise järelevalve. Talle alluvateks struktuuriüksusteks saavad linnaplaneerimise amet ja munitsipaalpolitsei.